שיחה:חנה'לה הנדלר

message: אני בטוח שגב' הנדלר הייתה שחקנית טובה וחרוצה, אבל לא ניתן לכתוב ערך על כל מי שהיה שחקן, אלא רק על שחקנים בולטים במיוחד. העובדה שאדם פעל בתקופה מסוימת אינה מצדיקה כשהיא לעצמה ערך אנציקלופדי, גם אם יש לנו סנטימנטים לאותה התקופה. ההנחה הכללית היא שכל אדם עובד ועושה מלאכתו נאמנה, אבל על כך בלבד אין הוא "זכאי" לערך אנציקלופדי. חיפה-חיפה-עיר-עם-עתיד - שיחה 13:03, 11 בדצמבר 2009 (IST)
replies: text: מה שאתה כותב נכון, רק לא מתאים כאן. שחקני הדורות הראשונים של "הבימה" בהחלט ראויים לערך. אם היה מדובר בשחקן בן ימינו של תיאטרון זניח, ניחא. אבל "הבימה" נחשב לתיאטרון הלאומי ויש חשיבות רבה להיסטוריה שלו ולמי שלקח בה חלק. אם להדיבוק מגיע ערך, גם כאן מגיע ערך. אני מקווה שאתה לא מציע למחוק גם את חנה רובינא. ‏Harel‏ • שיחה 13:09, 11 בדצמבר 2009 (IST)
replies: text: :אין מקום לקנטור מהסוג הזה. אם אתה סבור שדין אחד לחנה הנדלר ולחנה רובינא לא נראה לי שנצליח לקיים דיון רציני. חיפה-חיפה-עיר-עם-עתיד - שיחה 13:13, 11 בדצמבר 2009 (IST)
replies: text: ::אין לי כוונה לקטנר. יש בוויקיפדיה העברית מאות ערכים על מגישי חדשות בני 23, שחקני כדורגל בני 21, קומדיות רומנטיות זניחות, להקות עם שני אלבומים וחצי. אינני יודע למה בחרת לפקפק דווקא בחשיבותה של שחקנית מהדור הראשון (כך נראה לי מהפרטים הכרונולגיים) של תיאטרון הבימה, אבל ניחא. נשמע מה דעת אחרים. ‏Harel‏ • שיחה 13:17, 11 בדצמבר 2009 (IST)
replies: text: :::הראל, אין שום שרירות לב בפעולותיי. אני הרי לא יכול לעבור על כל הערכים בזה אחר זה. אני יכול לחפש ערכים באופן אקראי אבל זה נראה לי בלתי יעיל עד אבסורדי. מה שאני כן יכול לעשות הוא לעבור על רשימת הערכים החדשים ולבחון ביני לביני את חשיבותם. הערך על הנדלר הוא אחד מהערכים שאליהם הגעתי בדרך זו. עברתי על הרשימה מאמצע נובמבר ועד היום, פתחתי טאבים לכל הערכים החדשים שנראו לי בלתי חשובים, ואז הוספתי להם בזה אחר זה תבנית:חשיבות. תוכל לראות בנקל שאני לא פועל כמו "מכונה" בלי שיקול דעת. בחרתי מספר קטן של ערכים מתוך עשרות הערכים שראיתי ברשימה, על בסיס אמונתי בחוסר חשיבותם. חיפה-חיפה-עיר-עם-עתיד - שיחה 13:21, 11 בדצמבר 2009 (IST)
replies: text: :::::בסדר. אופן הפעולה שלך הגיוני ולגיטימי. אנחנו חלוקים רק במסקנות - לו הייתי אני עושה את אותו הדבר הייתי בוחר ערכים אחרים. ‏Harel‏ • שיחה 13:26, 11 בדצמבר 2009 (IST)

text: אני תומך בחשיבות הערך, אבל בגלל שאני נתפס כמכלילן זה לא עוזר הרבה. אני גם לא יודע לנסח את טיעוני החשיבות שלי משהו. אז פשוט אסכים עם טיעון החשיבות של הראל, ומראש אני מסכים גם עם איעוני החשיבות הבאים שיבואו בהמשך הדיון. טוסברהינדי (שיחה) 14:41, 11 בדצמבר 2009 (IST)
replies: text: :החשיבות היא בחלוציות המוכחת בהיותה אחת מהשחקניות הראשיות בתיאטרון הלאומי והופעתה בהצגות רבות בתפקיד ראשי. Israels - שיחה 16:05, 11 בדצמבר 2009 (IST)

text: חנה'לה הנדלר נחשבת לאחת ממייסדות התיאטרון העברי המקצועי הראשון, תיאטרון "הבימה". בתור שכזאת, יש לה מקום בוויקיפדיה. בשנה האחרונה חוגג תיאטרון "הבימה" 90 שנים ולחנה'לה הנדלר יש מניות רבות בקיומו של התיאטרון ובביסוסו כתיאטרון לאומי. היא הייתה הראשונה שעיצבה בתיאטרון תפקידי ילדים וזקנות שעל פיהם עוצבו תפקידים דומים ע"י שחקניות ושחקנים שהצטרפו מאוחר יותר לתיאטרון. כמו שלבעלה, השחקן והבמאי צבי פרידלנד ולביתה דליה פרידלנד יש מקום בוויקיפדיה ,כך יש מקום גם לחנה'לה. היא הרי הייתה אחת מהדמויות המשמעותיות בחייה של דליה ושל צבי מבחינה מקצועית ואישית. היא אומנם לא הייתה סטארית כמו רובינא, אבל היו שחקניות נוספות,מוכשרות, בתיאטרון חוץ ממנה, כמו הנדלר והן נשכחו. משום מה לא מנציחים וזוכרים אנשי תיאטרון, בעיקר את אלה שלא ידעו לדחוף ולהיות בפרונט וחבל. כמו כן, הנדלר הייתה חלק בלתי נפרד מ"הבימה" ומהקולקטיב שלו כמעט מיום היווסדו, עד שפרשה לגימלאות. לדעתי תפקיד וויקיפדיה הוא גם להנציח ולשמר ולהיות המקום שבו יתוקן העוול.משתמש:ramise - שיחה 18:42, 12 בדצמבר 2009 (IST)
replies: text: ::מזכרוני האישי אני יכול להעיד כי חנה הנדלר הייתה בזמנה מן הבולטות והידועות בשחקניות הבימה. זה אינו נוגע לשאלת חשיבותה כשחקנית (אם כי לא הייתה רעה כלל); הערך ראוי בשל עצם היותה שחקנית הבימה מדור המייסדים, מאנשי "נשף בראשית". ואם לא ניכנס עמוק מדי לשאלת עבר - הווה, חשיבותה לפחות כחשיבותן של לינור אברג'יל ודומותיה, בנות זמננו.  אברהם אמיר - שיחה 19:25, 11 בדצמבר 2009 (IST)
replies: text: :::אני מסכימה עם נימוקי קודמיי לחשיבות ומציעה להסיר את התבנית. רק הערה קטנה, אם אפשר - להוסיף מקורות לערך. תודה, דורית 20:22, 11 בדצמבר 2009 (IST)
replies: text: :::: בשיחה: משה חורגל, שעסקה בעניין דומה כתבתי - "המדובר בתקופה בה התבצעו מעשים חלוציים של יצירה, שהניחו את המסד לפעילות כיום. זכור, שביישוב כולו היו בתחילת שנות ה-20 פחות ממאתיים אלף איש. אין המדובר בתקופה כיום בה פועלים שני ערוצי טלוויזיה מסחריים, עשרות תיאטרונים, תעשיית קולנוע משגשגת, ובתי ספר למשחק. הקמת תיאטרון סאטירי ומשחק בו היו מעשה רב של חלוציות. כל שחקן שהיה אז בשורה הראשונה הוא חשוב פי כמה מהשחקנים כיום, מהסיבה הפשוטה שאז היו הרבה פחות מהם. חורגל של אז הוא צביקה הדר של היום. כשם שאין לפקפק בחשיבותו של זה, כך אין לפקפק בחשיבותו של זה. הוויקיפדיה העברית צריכה לשים לה למטרה לתעד את התפתחות המשחק והתיאטרון בארץ. מדי יום נכתבים ערכים על שחקנים וזמרים הפועלים כיום. על אלו ניתן למצוא מידע רב בכל מקום. הוויקיפדיה העברית היא המקום היחיד בו ניתן למצוא מידע אמין ומוסמך על חורגל." הדברים נכונים גם לגבי חנה הנדלר. מסיר את תבנית החשיבות. החשיבות הובהרה דיה על ידי ועל ידי קודמי. אלמוג 21:02, 11 בדצמבר 2009 (IST)

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://archive.habima.co.il/personPage/?itemId=383 נמצא כקישור שבור. מומלץ להוסיף https://web.archive.org/web/20200602011950/http://archive.habima.co.il/personPage/?itemId=383 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:44, 21 במרץ 2024 (IST)
thread_title:  נמצאו קישורים חיצוניים שצריכים תיקון (מרץ 2024)